Document ID: /roh_data/filtered/fineweb-2-filterrobots_roh.jsonl.gz/64311

La controlla d'abitants es respunsabla per las seguaintas lavuors:
Divers servezzans e formulers staun a disposiziun eir al fnestrigl digitel. Grazcha ch'Els ans inoltreschan Lur dumandas sün via electronica.
Tina Gruber
Mnedra controlla d'abitants
T +41 81 851 22 22
<email-pii>
Per plaschair s'annunzcher persunelmaing infra 14 dis tar la controlla d'abitants e mner cun se la seguainta documainta:
Svizras e Svizzers cun domicil a Zuoz
Svizras e Svizzers cun sogiuorn düraunt l'eivna
Esters
Per ün'annunzcha definitiva es da cumparair persunelmaing al fnestrigl da nossa controlla d'abitants.
Pulizia d'esters dal chantun Grischun
Ulteriuras infurmaziuns davart ils formulers da dumanda (A1, A2, B1, B2) as chatta sülla pagina d'internet da la pulizia d'esters dal Grischun www.apz.gr.ch. Tuot ils formulers e fögls d'infurmaziun paun gnir implieus oura directamaing.
Per plaschair s'annunzcher persunelmaing infra 14 dis tar la controlla d'abitants e mner cun se la seguainta documainta:
Svizras e Svizzers cun domicil a Zuoz
Svizras e Svizzers cun domicil düraunt l'eivna
Esters
Avis da partenza a l'ester
Important per persunas svizras e persunas cun legitimaziun d'esters B e C. Scha qualchün decida dad ir definitivmaing a l'ester: per plaschair contacter adura la controlla d'abitants e l'uffizi d'impostas.
eMüdeda - Annunzchas ed avis da partenza / Müdamaints d'adressa
Abitantas ed abitants scu eir persunas nouvdomiciliedas paun s’annunzcher u comunicher lur müdamaints cumadaivelmaing online suot www.eumzug.swiss. Per plaschair implir our impü il formuler d'annunzcha (be in tudas-ch) e trametter tel cun üna copcha da la polissa da la chascha d'amalos ad <email-pii>. eUmzugCH serva ad accumplir l’oblig d’annunzcha persunel in cas da müdedas da persunas privatas a l’intern da la Svizra. Confuorm a la ledscha importa l’oblig d’annunzcha 14 dis a partir da la data dal müdamaint d’adressa. L’ütilisaziun dad eUmzugCH es facultativa e nu chaschuna üngüns cuosts supplementers in conguel cun l’annunzcha al fnestrigl.
Premissa per ün attest d'indigens:
Esser annunzcho tar la vschinauncha cun attest d'origin. Per l'attest d'indigens avains dabsögn d'üna fotografia da passaport actuela. Attests d'indigens vegls u scrudos sun adüna da mner cun se. L'attest d'indigens vela per ün an e po gnir prolungio tar la controlla d'abitants.
Predsch attest d'indigens:
Müdedas in vschinauncha stöglian gnir annunzchedas infra 14 dis tar nossa controlla d'abitants. Tar esters druvains üna copcha dal passaport u da la carta d'identited.
eMüdeda
Müdamaints d'adressa paun eir gnir comunichos via eUmzug. Grazcha ch'Els faun adöver da la via electronica.
Es ün iffaunt naschieu a chesa, as stu que annunzcher a l’uffizi dal stedi civil Engiadin’Ota a San Murezzan (+41 81 836 30 80). Naschentschas in ospidels vegnan annunzchedas tres l’administraziun pertucheda.
Per indemnisaziuns da maternited e supplemaints d’iffaunts stu il donatur da lavur inoltrer üna dumanda a la cassa d’AVS respunsabla. Tar dischoccupaziun nu vegnan pajos üngüns supplemaints d’iffaunts.
Ün mortori es d’annunzcher dalum al meidi trattativ u ad ün meidi d’urgenza. Mortoris straoridnaris in seguit d’ün accidaint eui. sun d’annunzcher in mincha cas a la Pulizia chantunela.
Mincha mortori stu gnir annunzcho dals prossems paraints a l’uffizi dal stedi civil Engiadin’Ota a San Murezzan (+41 81 836 30 80) ed a la vschinauncha da domicil.
El/Ella es annunzcho/annunzcheda in nossa vschinauncha scu persuna cun domicil düraunt l'eivna. Al mumaint da l'annunzcha ho El/Ella stuvieu depositer il certificat d'origin/l'attest da domicil tar la controlla d'abitants. Ün attest da domicil vela pelpü 1 an (per students 3 ans) e vain emiss da la vschinauncha da domicil. Cur cha l'attest es scadieu es El/Ella oblio da lascher prolungir u da dumander ün nouv tar la vschinauncha da domicil.
Predsch certificat d'origin/Attest da domicil:
Ün extrat dal register penel po gnir pusto directamaing aint il internet suot www.strafregister.admin.ch. Per ulteriuras dumandas sto a dispusiziun la controlla d'abitants tel. +41 81 851 22 22.
Daspö ils 1. marz 2010 es da dumander il passaport svizzer cun datas biometricas directamaing tals seguaints centers d'attests:
Center da documaints d'identited regiunel Zernez
Chesa cumünela
Urtatsch 147A
CH-7530 Zernez
T +41 81 851 44 00
www.schweizerpass.ch
Uraris d'avertüra:
Lündeschdi - venderdi: 08.00 - 11.30 h
Lündeschdi, mardi, marculdi e venderdi: 14.00 - 17.00 h
Gövgia: 14.00 - 18.00 h
Uffizi da migraziun e da dret civil dal Grischun
Center da documaints d'identited Cuira
Gäuggelistrasse 7
Chaschella postela 61
CH-7002 Chur
T +41 81 257 52 20
www.gr.ch
Uras d'avertüra:
Lündeschdi - Gövgia: 08.00 - 12.00 e 13.30 - 17.00 h
Venderdi: 08.00 - 16.00 h aviert sainza interrupziun
Cartas d’identited paun gnir dumandedas direct tar la controlla d’abitants u tals Centers da documaints d'identited surmanzunos. La veglia carta d’identited as stu eir piglier cun se. La perdita d’üna carta d’identited stu gnir annunzcheda persunelmaing a la Pulizia chantunela, inua cha vain fat ün’annunzcha da perdita. Üna nouva carta d’identited vain be emissa cunter l’annunzcha da perdita.
Per creschieus vela la carta d'identited düraunt 10 ans e per iffaunts fin l'eted da 18 ans düraunt 5 ans. Zieva la scadenza es da lascher fer ün nouv documaint, üna prolugiaziun nun es pussibla.
Predsch carta d'identited inclus porto
APUC Engiadina / vals dal süd
Autorited da protecziun d’iffaunts e da creschieus
Quadratscha 1
CH-7503 Samedan
Tenor ledscha federela davart la sgüraunza d’amalos (LAMal) e la ledscha davart la sgüraunza d’amalos e la reducziun da premias (LARP) sun las vschinaunchas respunsablas per l’execuziun da l’oblig da la sgüraunza per tuot il pövel da la Svizra. Per princip stöglian tuot las persunas, chi haun lur domicil in Svizra, as sgürer tar üna chascha d’amalos svizra.
Ils patruns da lavur sun oblios d’infurmer in scrit davart il cumanzamaint d’üna relaziun da lavur d’ün lavuraint ester cun permiss L u B (nom, prenom, data da naschentscha, nom ed agentura da la sgüraunza d’amalos, möd da contrat). Medemmamaing stöglian els annunzcher mincha finischiun da la relaziun da lavur ouravaunt a la controlla d’abitans. Quist oblig d’annunzcha pertuocha il stedi da l’oblig da la sgüraunza d’amalos e nu scrouda zieva avair arvschieu il permiss da lavur.
Persunas cun ün permiss da cunfinari paun tscherner traunter üna sgüraunza d’amalos svizra u estra infra trais mais a partir da la data da validited dal permiss da lavur. Tenor tscherna resulta l’agir seguaint:
Sgüraunza i’l stedi da domicil
Infra trais mais stu la persuna as lascher deliberer da l’obligatori da sgüraunza d’amalos svizra cun ün formuler da dumanda. Insembel culla dumanda esa d’inoltrer üna cumprouva da la sgüraunza i’l stedi da domicil – il glistess vela pels paraints da la familie chi nu lavuran.
Sgüraunza d’amalos svizra
Infra trais mais stu la persuna fer üna sgüraunza da basa tenor LAMal tar üna sgüraunza d’amalos vizra arcugnuschida. La cumprouva dal contrat da sgüraunza stu ella preschanter a l’uffizi d’abitants.
Important
Scha la persuna nu fo adöver dal dret da tscherna infra quels trais mais, scrouda quel. La persuna stu alura as lascher sgürer tar üna sgüraunza d’amalos svizra.